FI Euroopan unionin virallinen lehti C 324/1

SELVITYS VUODEN 2016 VARAINHOIDOSTA

Pääluokka II – Eurooppa-neuvosto ja neuvosto

(2017/C 324/01)

SISÄLLYSLUETTELO:

1. JOHDANTO 2

2. VARAINHOITOVUODEN 2016 TAVOITTEET JA TALOUSARVIO 2

2.1 Tärkeimmät taloudelliset tavoitteet 2

2.2 Eurooppa-neuvoston ja neuvoston vuoden 2016 talousarvion laatiminen 2

2.2.1 Yleinen lähestymistapa 2

2.2.2 Vuoden 2016 talousarvio 3

2.2.3 Talousarvio 2016 ja EU:n talousarvion otsakkeen 5 rahoituskehys 3

3. YLEISKATSAUS TALOUSARVION TOTEUTTAMISEEN VUONNA 2016 5

3.1 Eurooppa-neuvoston ja neuvoston toiminta ja tavoitteet vuonna 2016 5

3.1.1 Kokoukset 5

3.1.2 Lainsäädäntökäsittelyt 5

3.1.3 Hallinnon uudenaikaistaminen 6

3.1.4 Tavoitteiden saavuttaminen vuonna 2016 6

3.2 Tulot 7

3.3 Menot vuonna 2016 8

3.3.1 Talousarviomuutokset vuonna 2016 8

3.3.2 Yleiskatsaus talousarvion toteuttamiseen vuosina 2007–2016 10

3.3.3 Määrärahojen käyttö menoluokittain vuonna 2016 11

3.4 delliseltä vuodelta siirretyt määrärahat 20 13

3.4.1 Vuodelta 2015 vuodelle 2016 automaattisesti siirretyt määrärahat 13

3.4.2 Vuodelta 2016 vuodelle 2017 siirretyt määrärahat 14

3.4.3 Vuodelta 2015 vuodelle 2016 päätöksellä siirretyt määrärahat 16

3.5 Käyttötarkoitukseensa sidotut tulot 16

3.5.1 Ennen vuotta 2016 kertyneet käyttötarkoitukseensa sidotut tulot 16

3.5.2 Vuonna 2016 kertyneet käyttötarkoitukseensa sidotut tulot 17

1. JOHDANTO

Varainhoitoasetuksen (1) 142 artiklan mukaisesti tässä asiakirjassa esitetään selvitys EU:n talousarvion pääluokan II (Eurooppa-neuvosto ja neuvosto) varainhoitovuoden 2016 talousarvio- ja varainhallinnosta.

Tämä selvitys perustuu vuoden 2016 alustavaan tilinpäätökseen, neuvoston tulojen ja menojen hyväksyjien vuotuisissa toimintakertomuksissa oleviin tietoihin sekä neuvoston rahoitusjärjestelmästä peräisin oleviin talousarvion toteuttamista koskeviin tietoihin.

Tämän selvityksen luvussa 2 esitetään yhteenveto varainhoitovuodeksi 2016 vahvistetusta kehyksestä. Luvussa 3 esitetään yleiskatsaus vuonna 2016 käytettävissä olleiden talousarviomäärärahojen käyttöön.

Liitteessä esitetään vuoden 2016 talousarvion toteuttaminen budjettikohdittain.

2. VARAINHOITOVUODEN 2016 TAVOITTEET JA TALOUSARVIO

2.1 Tärkeimmät taloudelliset tavoitteet

Neuvoston pääsihteeristön vuotta 2016 koskevat tärkeimmät taloudelliset tavoitteet olivat seuraavat:

— Avustaa jatkuvasti Eurooppa-neuvoston puheenjohtajaa ja neuvostoa käyttäen rahavaroja tehokkaasti ja vaikuttavalla tavalla.

— Jatkaa hallinnon uudenaikaistamista pääsihteeristön organisaation laadun ja resurssien tarkoituksenmukaisen käytön parantamiseksi.

— Rahoittaa edelleen Europa-rakennuksen rakentamista. Rakennuksen alustava luovutus tapahtui 30. kesäkuuta 2016.

2.2 Eurooppa-neuvoston ja neuvoston vuoden 2016 talousarvion laatiminen

2.2.1 Yleinen lähestymistapa

Eurooppa-neuvoston ja neuvoston (jäljempänä ”EN/N”) vuoden 2016 talousarvion laadinnassa yleistavoitteena oli, että vuoden 2015 talousarvion kokonaismäärää ei ylitetä nimellisesti muissa kuin palkkoihin liittyvissä menoissa.

Lakisääteisiin tai sopimusvelvoitteisiin perustuva määrärahojen lisäys tai määrärahojen lisäys pääsihteeristön asianmukaisen toiminnan kannalta keskeisinä pidetyillä aloilla on kompensoitu priorisoimalla ja suunnittelemalla uudelleen tiettyjä hankkeita talousarvion toteutus viime vuosina huomioon ottaen.

Neuvoston pääsihteeristö on jatkanut henkilöstörakenteen yksinkertaistamista toteuttamalla seuraavat toimet:

— Vähennettiin henkilöstötaulukon virkojen ja toimien määrää 32:lla noudattaen komission ehdotusta toimielinten henkilöstön määrän vähentämisestä viidellä prosentilla viiden vuoden aikana (neljäs vuosi).

— Muutettiin 1 AST 10 -virka, 1 AST 5 -virka ja 1 AST 3 -virka kolmeksi AD 10 -viraksi, jotta voidaan vastata Eurooppa-neuvoston puheenjohtajan tarpeisiin.

— Muutettiin 10 AST 5 -virkaa 10:ksi AD 5 -viraksi (hallinnon nykyaikaistamisen jatkaminen).

— Muutettiin 35 AST 1-virkaa 35:ksi SC 1 -viraksi.

2.2.2 Vuoden 2016 talousarvio

Budjettivallan käyttäjä vahvisti EN/N:n vuoden 2016 kokonaistalousarvioksi 545,1 miljoonaa euroa. Tämä tarkoittaa 3,3 miljoonan euron (+0,6 prosentin) lisäystä vuoteen 2015 verrattuna.

EN/N:n vuoden 2016 henkilöstötaulukkoon sisältyvien virkojen ja toimien määrä oli 3 040.

Taulukossa 1 esitetään vuoden 2016 talousarvion jakautuminen menoluokittain. Vuoden 2016 arvioitu 1,3 prosentin inflaatio huomioon ottaen EN/N:n talousarvio supistui tosiasiassa 0,7 prosenttia.

Taulukko 1

EN/N:n talousarvio 2016 vuoden 2015 talousarvioon verrattuna (menoluokittain)

(euroina) Menoluokka Talousarvio 2015 Vuoden 2016 talousarvio Muutos 2016/2015 1 2 3=2/1 Henkilöstötaulukko 297 827 000 299 452 000 0,5 % Muut henkilöstömenot 23 941 000 23 850 000 -0,4 % Kiinteistöt (hankintoja lukuun ottamatta) 51 207 500 54 768 000 7,0 % Tietojenkäsittely 38 488 000 40 300 000 4,7 % Irtain omaisuus 2 664 000 1 016 000 -61,9 % Tekniset laitteistot 3 401 000 4 034 000 18,6 % Kuljetus 1 868 000 854 000 -54,3 % Valtuuskuntien matkakulut 17 802 000 17 802 000 0,0 % Tulkkauskulut 83 900 000 82 739 000 -1,4 % Kokoukset ja konferenssit 7 638 000 6 483 000 -15,1 % Tiedotus 8 847 000 8 251 000 -6,7 % Sekalaiset menot 2 208 000 2 505 000 13,5 % Varaus 1 000 000 2 000 000 100,0 % Yhteensä (hankintoja lukuun ottamatta) 540 791 500 544 054 000 0,6 % Kiinteän omaisuuden hankinta 1 000 000 1 000 000 0,0 % Kaikki yhteensä 541 791 500 545 054 000 0,6 %

2.2.3 Talousarvio 2016 ja EU:n talousarvion otsakkeen 5 rahoituskehys

Taulukossa 2 esitetään EN/N:n talousarvion kehitys vuosina 2009–2016. EN/N:n osuus monivuotisen rahoituskehyksen otsakkeesta 5 on laskenut 7,9 prosentista vuonna 2009 5,7 prosenttiin vuonna 2016.

Taulukko 2

EU:n talousarvion pääluokan II (Eurooppa-neuvosto ja neuvosto) kehitys vuosien 2009–2016 rahoituskehyksen otsakkeessa 5

(Määrät käypinä hintoina) 2009 (2) 2010 2011 2012 2013 2014 2015 2016 milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos milj. euroa muutos Otsake 5 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % EN/N 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % EN/N:n osuus otsakkeessa 5 7,9 % 8,0 % 6,9 % 6,2 % 5,8 % 6,4 % 6,3 % 5,7 %

Vuoden 2011 vähennys johtuu pääosin resurssien siirtämisestä EUH:oon, kun taas vuosien 2012 ja 2014 vähennykset johtuvat tiettyihin toimintoihin osoitettujen määrärahojen supistamisesta, kun edellisten vuosien toteutus ja tosiasialliset tarpeet oli otettu huomioon.

3. YLEISKATSAUS TALOUSARVION TOTEUTTAMISEEN VUONNA 2016

3.1 Eurooppa-neuvoston ja neuvoston toiminta ja tavoitteet vuonna 2016

Varainhoitoa koskevassa selvityksessä pääsihteeristö antaa tietoja keskeisistä toimistaan, jotka ovat merkityksellisiä rahoituksen kannalta ja jotka kuvaavat Eurooppa-neuvoston ja neuvoston toimintaa varainhoitovuoden aikana. Lisäksi siinä korostetaan vuoden tärkeimpiä saavutuksia.

3.1.1 Kokoukset

Taulukossa 3 esitetään pääsihteeristön vuosina 2007–2016 järjestämien Eurooppa-neuvoston kokousten ja neuvoston istuntojen määrän kehitys.

Järjestämiensä 3 759”institutionaalisen” kokouksen lisäksi pääsihteeristö järjesti vuonna 2016 vielä 2 034 muuta kokousta (mm. seminaareja, tiedotustilaisuuksia ja kokouksia kolmansien maiden kanssa).

Taulukko 3

Kokousten lukumäärän kehitys vuosina 2007–2016

2007 2008 2009 2010 2011 2012 2013 2014 2015 2016 Huippukokoukset 3 5 7 7 9 7 6 9 12 9 Neuvoston istunnot 68 81 74 86 85 77 74 81 81 75 Pysyvien edustajien komitea 106 144 140 122 135 140 140 135 138 109 Työryhmät 4 183 4 480 4 272 4 127 4 373 4 480 4 164 4 016 3 471 3 569 Yhteensä 4 360 4 710 4 493 4 342 4 602 4 704 4 384 4 241 3 702 3 762 Muut kokoukset 1 735 2 051 2 021 1 996 2 075 2 189 2 027 2 189 2 271 2 034 Kaikki yhteensä 6 095 6 761 6 514 6 338 6 677 6 893 6 411 6 430 5 973 5 796

Vuodelle 2016 ominaisia ovat olleet lukuisat kriisit, erityisesti terrori-iskut Belgiassa, Ranskassa ja Saksassa, Yhdistyneen kuningaskunnan kesäkuussa järjestetyn kansanäänestyksen tulokset sekä muuttoliike- ja pakolaiskriisin syveneminen entisestään.

Neuvoston pääsihteeristön järjestämien kokousten kokonaismäärä laski kolmella prosentilla (177) verrattuna vuoteen 2015. Tämä selittyy pääasiassa vähäisemmällä lainsäädäntötoiminnalla, mikä on seurausta Euroopan komission käynnistämästä yksinkertaistamisohjelmasta.

Lisäksi 5. lokakuuta 2016 pääsihteeristö järjesti Brysselissä Afganistan-konferenssin. Se kokosi yhteen 75 maata ja 26 kansainvälistä järjestöä keskustelemaan yhteistyöstään Afganistanin omavaraisuuden saavuttamiseksi siirtymäkauden (2015–2024) aikana. Merkittäviä turvallisuus- ja logistiikkaresursseja ja diplomaattisia ponnisteluja edellyttänyt tapahtuma järjestettiin yhdessä Euroopan unionin ulkosuhdehallinnon kanssa.

Europa-rakennuksen alustava luovutus tapahtui 30. kesäkuuta 2016. Ensimmäiset kokoukset uudessa rakennuksessa järjestettiin marraskuussa 2016.

3.1.2 Lainsäädäntökäsittelyt

Toinen toiminnan määrällinen indikaattori on EU:n virallisessa lehdessä (EUVL) julkaistujen säädösten määrä (taulukko 4). Vuonna 2016 EUVL:ssä julkaistiin 1 259 säädöstä. On syytä panna merkille, että säädösten julkaiseminen EUVL:ssä on lainsäädäntöprosessin viimeinen vaihe.

Taulukko 4

Säädösten lukumäärän kehitys vuosina 2007–2016

2007 2008 2009 2010 2011 2012 2013 2014 2015 2016 EUVL:ssä julkaistut säädökset 1 000 1 274 829 825 986 958 1 132 1 437 1 412 1 259

Euroopan komission lainsäädännön alan yksinkertaistamisohjelma ei ole vielä huomattavasti vähentänyt säädösten määrää. Tämä vaikutus havaitaankin viiveellä lainsäädäntömenettelyjen keston vuoksi.

3.1.3 Hallinnon uudenaikaistaminen

Vuonna 2016 pääsihteeristö jatkoi organisaationsa laadun ja tehokkuuden parantamista entisestään.

Pääsihteeristö käynnisti tammikuussa 2016 prosessin, jossa pohditaan pääsihteeristön hallinnon uudistamista. Ajatusriiheen kuului viisi työryhmää, pääsihteerin ja pääjohtajien keskusteluja sekä kokouksia henkilöstön ja henkilöstökomitean kanssa. Pohdinnan tuloksena julkaistiin syyskuussa 2016 dynaamisempaa, joustavampaa ja yhteistyökykyisempää pääsihteeristöä koskeva toimintasuunnitelma ”Action Plan For a More Dynamic, Flexible and Collaborative GSC”, jossa pääsihteeristölle määriteltiin viisi prioriteettia:

— Eurooppa-neuvoston puheenjohtajaa ja Eurooppa-neuvostoa tukeva tehokas hallinto;

— Parempi ja johdonmukaisempi tuki neuvostolle ja sen puheenjohtajavaltioille;

— Parempi sisäinen ja ulkoinen viestintä ja tiedotus;

— Investoinnit ihmisiin ja hallintoon ja

— Teknologian hyödyntäminen pääsihteeristön toimintatavan parantamiseksi.

Lisäksi on syytä todeta, että vuonna 2016 pääsihteeristön ympäristöpolitiikassa tapahtui kehitystä. Brysselin ympäristönviranomainen rekisteröi 25. tammikuuta 2016 pääsihteeristön kolme rakennusta (Justus Lipsius, Lex ja päiväkotirakennukset) EMAS-järjestelmään (3).

3.1.4 Tavoitteiden saavuttaminen vuonna 2016

Varainhoitovuodeksi 2016 vahvistetut tavoitteet saavutettiin pääpiirteittäin seuraavasti:

— Henkilöstötaulukko Pääsihteeristö otti vuonna 2016 palvelukseen 193 henkilöä (169 vakinaista virkamiestä ja 24 väliaikaista toimihenkilöä). Vuoden aikana työsuhteensa päätti 178 henkilöä (138 vakinaista virkamiestä ja 40 väliaikaista toimihenkilöä), minkä johdosta EN/N:n henkilöstötaulukon virkojen ja toimien nettotäyttöaste laski 15:lla. Henkilöstötaulukon virkojen ja toimien määrää vähennettiin 32:lla osana pyrkimystä vähentää toimielinten henkilöstön määrää viidellä prosentilla viiden vuoden aikana.

— Taloushallinto Vuonna 2016 pääsihteeristö jatkoi taloushallintonsa ja varainkäytön tuloksellisuuden parantamista. Useita uusia välineitä ja tiedotteita on otettu käyttöön tietojenkäsittelyn helpottamiseksi, näkyvyyden lisäämiseksi ja yhteydenpidon parantamiseksi taloushallinnosta vastaavien pääsihteeristön yksiköiden kesken. Vuoden 2016 aikana toteutettiin monia taloushallintoon liittyviä toimia, esimerkiksi: — monivuotiseen toiminta- ja talousarviosuunnitteluun (MABP) kuuluvien tietojen laadun parantaminen; — hankkeiden arviointikomitean (CEP) toiminnan uudelleenarviointi, jonka johdosta hyväksyttiin uusi päätös komitean toimintakehyksen yksinkertaistamisesta; — hankintamenettelyn laillisuuden vahvistaminen; — taloushallinnon toimijoiden tehtävien, oikeuksien ja velvollisuuksien tarkan kuvauksen sisältävien asiakirjojen uudelleenarviointi ja hyväksyminen. Pyrkimyksessä parantaa eurooppalaisten yritysten kassavirtatilannetta laskujen keskimääräinen maksuaika pääsihteeristössä oli 22 päivää vuonna 2016; enimmäisaikaraja on 30 kalenteripäivää (Euroopan parlamentin ja neuvoston direktiivi 2011/7/EU (4)).

— Kiinteistöpolitiikka Rakennushanke, jonka tarkoituksena on saneerata ja muuttaa Résidence Palace -rakennus Eurooppa-neuvoston toimipaikaksi (Europa-rakennus), eteni edelleen vuonna 2016. Rakennuksen alustava vastaanotto tapahtui 30. kesäkuuta 2016. Valtuuskuntien ja osan pääsihteeristön yksiköistä on määrä muuttaa rakennukseen vuoden 2017 alussa.

3.2 Tulot

Taulukossa 5 esitetään yleiskatsaus neuvoston tulotapahtumiin vuonna 2016. Ilmaisu ”Saadut oikeudet 2015” viittaa perintämääräyksiin, jotka annettiin vuonna 2015 mutta joita vastaavat määrät perittiin vasta vuonna 2016. Ilmaisu ”Saadut oikeudet 2016” puolestaan vastaa vuonna 2016 käynnistettyjä perintätoimia.

Taulukko 5

Yleiskatsaus vuoden 2016 talousarvioon sisältyviin tulotapahtumiin

(euroina) Luku Saadut oikeudet 2015 Perityt tulot vuodelta 2015 Saadut oikeudet 2016 Perityt tulot vuodelta 2016 Saadut oikeudet yhteensä 2015+2016 Perityt yhteensä 2015+2016 Perittävä vuonna 2017 1 2 3 4 5=1+3 6=2+4 7=5-6 4 0 Henkilöstön palkoista suoritetut pidätykset 0 0 28 357 553 28 357 553 28 357 553 28 357 553 0 4 1 Eläkemaksut 390 995 64 771 24 705 607 24 703 660 25 096 602 24 768 430 328 171 5 0 Irtaimen (tavaroiden) ja kiinteän omaisuuden myynnistä kertyvä tuotto 25 000 0 16 629 14 328 41 629 14 328 27 301 5 1 Vuokrauksesta kertyvä tuotto 32 493 29 706 1 240 387 1 193 937 1 272 880 1 223 642 49 238 5 2 Sijoitetuista tai lainatuista varoista kertyvät tulot, pankkikorot ja muut erät 0 0 2 664 2 664 2 664 2 664 0 5 5 Tulot suoritetuista palveluista ja urakoista kertyvästä tuotosta 8 859 1 366 839 972 807 900 848 832 809 266 39 566 5 5 Tulot suoritetuista palveluista ja urakoista kertyvästä tuotosta (EUH) 150 000 150 000 283 750 183 750 433 750 333 750 100 000 5 7 Toimielinten hallinnolliseen toimintaan liittyvät muut maksut ja palautukset 2 151 608 1 807 645 19 126 775 18 330 803 21 278 383 20 138 448 1 139 935 5 8 Sekalaiset korvaukset 0 0 703 283 692 678 703 283 692 678 10 604 5 9 Muut hallinnollisesta toiminnasta kertyneet tulot 0 0 0 0 0 0 0 6 3 Erityisiin sopimuksiin liittyvät rahoitusosuudet 0 0 1 178 789 1 178 789 1 178 789 1 178 789 0 7 0 Viivästyskorot 0 0 0 0 0 0 0 9 0 Sekalaiset tulot 0 0 904 904 904 904 0 Yhteensä 2 758 955 2 053 488 76 456 313 75 466 965 79 215 268 77 520 453 1 694 815

Tulotapahtumien kokonaismäärä saatuina oikeuksina eli annettuina perintämääräyksinä oli 79,2 miljoonaa euroa vuonna 2016. Tästä määrästä 77,5 miljoonaa euroa perittiin varainhoitovuonna, ja loput 1,7 miljoonaa euroa peritään vuonna 2017.

Suurin osa perityistä tuloista (69 prosenttia eli 53,1 miljoonaa euroa 77,5 miljoonasta eurosta) vuonna 2016 liittyy yhteisön veroihin ja maksuihin, jotka kerättiin pääsihteeristön henkilöstöltä. Tästä määrästä 28,3 miljoonaa euroa kattaa henkilöstön palkoista suoritetut pidätykset ja 24,8 miljoonaa euroa tulee eläkemaksuista ja eläkeoikeuksien siirroista eläkejärjestelmään.

Loppumäärä eli 31 prosenttia (24,4 miljoonaa euroa) kertyy erilaisista hallinnollisista toimista. Tämä määrä on peräisin pääosin seuraavista lähteistä:

— Valtuuskuntien matkakulujen rahoittamiseen jäsenvaltioille aiempina vuosina maksettujen määrärahojen osien perintä niiden vuosista 2014 ja 2015 antamien ilmoitusten perusteella (0,1 miljoonaa euroa ja 11,4 miljoonaa euroa, luku 5 7).

— Jäsenvaltioiden pyytämästä lisätulkkauksesta tietyille kielille maksettujen maksujen perintä (4,9 miljoonaa euroa, luku 5 7).

— Rahoitusosuudet hallintokuluista, joita syntyy Islannin ja Norjan osallistumisesta Schengenin säännöstöön (1,2 miljoonaa euroa, luku 6 3).

— Muiden toimielinten osallistuminen ja neuvoston virkamiesten neuvoston päiväkodille suorittamat maksut (1 miljoona euroa, luku 5 7).

— Kiinteistöihin liittyvistä korvauksista kertyneet tuotot, muun muassa Belgian valtion vuodesta 2004 aiheettomasti perimien alueellisten verojen takaisinmaksu (1 miljoona euroa, luku 5 1).

— Euroopan unionin tuomioistuimen, tilintarkastustuomioistuimen ja Firenzen yliopistollisen Eurooppa-instituutin maksut neuvoston kanssa yhteisen rahoitusjärjestelmän rahoittamiseksi (0,9 miljoonaa euroa, luku 5 7).

— Neuvoston voittamien oikeustapausten juridisten kulujen takaisinperinnästä ja neuvostolle maksetuista vahingonkorvauksista kertyvät tuotot (0,6 miljoonaa euroa, luku 5 7)

— Siirto EUH:sta neuvostoon ennakkokorvauksena kustannuksista, jotka liittyvät Brysselin Afganistan-konferenssin järjestämiseen (0,6 miljoonaa euroa, luku 5 5).

— Siirto EUH:sta neuvostoon ennakkomaksuina palveluista, joita pääsihteeristö on suorittanut EUH:lle (0,3 miljoonaa euroa, luku 5 5).

— Tilojen vuokrauksesta kertynyt tuotto ja siihen liittyvät korvaukset, kuten komission osuus Brysselissä sijaitsevan EU:n infopisteen vuokrasta (0,2 miljoonaa euroa, luku 5 1).

3.3 Menot vuonna 2016

3.3.1 Talousarviomuutokset vuonna 2016

Varainhoitovuonna 2016 määrärahoja kohdennettiin uudelleen eri siirroin. Taulukossa 6 esitetään päätökset, joilla muutettiin vuosien 2009–2015 talousarviomäärärahoja.

Taulukko 6

Talousarviomuutosten määrä vuosina 2009–2016 tyypin mukaan jaoteltuna

Muutos Tyyppi Oikeusperusta 2009 2010 2011 2012 2013 2014 2015 2016 Lisätalousarvio VHA 41 artikla 1 0 0 0 0 0 0 0 Siirto B VHA 25 artikla 46 47 23 23 22 32 27 31 Siirto C VHA 25 artikla 2 2 2 2 2 2 2 2 Siirto D VHA 27 artikla 0 0 0 0 0 0 0 0 Yhteensä 49 49 25 25 24 34 29 33

C-siirrot, joista on ilmoitettava budjettivallan käyttäjälle (varainhoitoasetuksen 25 artiklan mukaisesti), tehtiin vuonna 2016 seuraavien kohteiden hyväksi:

— Elokuun 1. päivänä 2016 toteutettu C1-siirto 340 000 euroa, jolla — rahoitetaan kustannukset, jotka liittyvät yhdeksän sopimussuhteisen toimihenkilön lisäämiseen ympärivuorokautisiksi turvahenkilöiksi Europa-rakennuksen turvallisuuskeskukseen (150 000 euroa); — lisätään määrärahoja, jotka liittyvät Eurooppa-neuvoston henkilöstön matkakuluihin (190 000 euroa).

— Joulukuun 12. päivänä 2016 toteutettu C2-siirto 20 000 000 euroa, jolla — katettiin Luxemburgissa olevan Kirchbergin konferenssikeskuksen hallinnointiin liittyvä ennakkomaksu (10 000 000 euroa), — katettiin Europa-rakennuksen hankintaan liittyvä ennakkomaksu (10 000 000 euroa).

Vuonna 2016 EN/N:n talousarviota muutettiin 31 keskinäisellä B-siirrolla varainhoitoasetuksen 25 artiklan 4 kohdan perusteella.

Taulukossa 7 esitetään yleiskatsaus budjettikohtiin, joita muutettiin merkittävästi (5) vuonna 2016 erilaisilla siirroilla.

Taulukko 7

Budjettikohdat, joiden osalta tehtiin merkittäviä siirtoja vuonna 2016

(euroina) Budjetti-kohta Otsake Alkuperäinen talousarvio 2016 Siirrot Lopulliset määrärahat Ero 1 1 0 1 Henkilöstösääntöihin perustuvat etuudet 1 950 000 - 375 000 1 575 000 - 19 % 1 1 0 2 Henkilöstösääntöihin perustuvat etuudet 57 214 000 300 000 57 514 000 1 % 1 1 0 3 Sosiaaliturva 9 032 000 375 000 9 407 000 4 % 1 1 0 6 Henkilöstösääntöihin perustuvat etuudet 2 700 000 - 300 000 2 400 000 - 11 % 1 2 0 0 Muu henkilöstö 9 189 000 350 000 9 539 000 4 % 1 2 0 3 Ulkoiset palvelut 2 215 000 - 338 198 1 876 803 - 15 % 2 0 0 0 Vuokrat 2 829 000 14 931 000 17 760 000 528 % 2 0 0 2 Kiinteän omaisuuden hankinta 1 000 000 10 005 000 11 005 000 1001 % 2 0 0 3 Tilojen kunnostus 11 530 000 -4 092 000 7 438 000 - 35 % 2 0 0 4 Turvallisuuteen liittyvät työt 1 635 000 - 720 000 915 000 - 44 % 2 0 1 0 Siivous ja kunnossapito 19 100 000 -2 710 000 16 390 000 - 14 % 2 0 1 1 Vesi, kaasu, sähkö ja lämmitys 4 990 000 - 700 000 4 290 000 - 14 % 2 0 1 2 Kiinteistöjen turvallisuus ja valvonta 13 217 000 3 150 000 16 367 000 24 % 2 1 0 0 Laitteiden ja ohjelmistojen hankinta 9 883 000 3 656 745 13 539 745 37 % 2 1 0 1 Tietojenkäsittelyyn liittyvät ulkoiset palvelut 21 053 000 -2 656 087 18 396 913 - 13 % 2 1 0 2 Laitteiden ja ohjelmistojen huolto ja ylläpito 7 384 000 -2 170 349 5 213 652 - 29 % 2 1 0 3 Televiestintä 1 980 000 - 330 309 1 649 691 - 17 % 2 2 0 0 Valtuuskuntien matkakulut 17 802 000 919 875 18 721 875 5 % 2 2 0 2 Tulkkauskulut 82 739 000 -17 014 875 65 724 125 - 21 % 2 2 0 4 Sisäisistä kuluista aiheutuvat sekalaiset menot 5 462 000 -2 190 000 3 272 000 - 40 % 2 2 1 0 Asiakirjakokoelma- ja kirjastomenot 1 361 000 300 000 1 661 000 22 % 2 2 1 1 Virallinen lehti 4 000 000 -1 250 000 2 750 000 - 31 % 2 2 1 3 Tiedotus ja julkiset tapahtumat 2 560 000 450 000 3 010 000 18 %

3.3.2 Yleiskatsaus talousarvion toteuttamiseen vuosina 2007–2016

EN/N:n talousarvion yleinen toteuttamisaste on viimeisten 10 vuoden aikana ollut noin 93,5 prosenttia (kaavio 1). Toteuttamisaste viittaa sitoumuksiin, jotka on tehty varainhoitovuoden aikana käytettävissä olevista hyväksytyistä talousarviomäärärahoista.

Tosiasialliset vuotuiset maksut vuosina 2007–2016 ovat olleet keskimäärin 81,7 prosenttia talousarviosta. Yleisen toteuttamisasteen ja maksujen erotus tiettynä vuonna (esim. maksamattomat sitoumukset) on siirretty varainhoitoasetuksen 13 artiklan 4 kohdan mukaisesti seuraavalle varainhoitovuodelle tarvittavia maksuja varten.

Siirretyt määrärahat jakautuvat kahteen pääluokkaan: pääsihteeristön toiminta ja kiinteistöt. Ensimmäinen liittyy ennen varainhoitovuoden loppua asianmukaisesti tehtyihin sitoumuksiin, joissa tavaroita ei kuitenkaan ole vielä toimitettu ja/tai joista ei ole saatu laskua ennen vuoden loppua.

Kaavio 1

Talousarvion yleinen toteuttamisaste vuosina 2007–2016

(1) Varainhoitovuonna 2009 neuvoston talousarviota vähennettiin 40 miljoonalla eurolla ”Euroopan unionin talousarvion lisätalousarviolla N:o 10/2009”. Tämä määrä siirrettiin neuvoston osuudeksi Euroopan talouden elvytyssuunnitelman (EERP) rahoittamisesta.

Toinen luokka liittyy pääsihteeristön kiinteistöhankintoihin, joista mainittakoon LEX, päiväkoti ja Europa-rakennus. Pääsihteeristö on viime vuosina voinut käyttää talousarvion toteuttamisesta kertyneitä säästöjä kyseisten hankintojen rahoittamiseen.

Vuonna 2016 osoitettiin 11 miljoonaa euroa Europa-rakennuksen hankkimista varten. Määrä on siirretty vuodelle 2017 tosiasiallista maksua varten.

3.3.3 Määrärahojen käyttö menoluokittain vuonna 2016

Vuotta 2016 koskevassa menoanalyysissä esitetään 14 menoluokkaa.

Taulukossa 8 verrataan siirtojen jälkeistä lopullista talousarviota (sarake 2) talousarvion toteuttamiseen sitoumusten osalta (sarake 3). Lopullisen talousarvion ja sidottujen määrärahojen välinen ero vastaa varainhoitovuonna 2016 käyttämättä jääneitä ja näin ollen peruutettuja määriä.

Taulukko 8

Yleiskatsaus vuoden 2016 talousarvion toteuttamiseen (menoluokittain)

(euroina) Menoluokka Talousarvio 2016 (alkuperäinen) Talousarvio 2016 (lopullinen (6)) Maksusitoumukset Toteutumisaste Peruuntuneet määrärahat 1 2 3 4=3/2 5=2-3 Henkilöstötaulukko 299 452 000 299 452 000 294 763 749 98,4 % 4 688 251 Muut henkilöstömenot 23 850 000 24 190 000 21 892 936 90,5 % 2 297 064 Kiinteistöt (hankintoja lukuun ottamatta) 54 768 000 64 613 000 62 236 358 96,3 % 2 376 642 Tietojenkäsittely 40 300 000 38 800 000 38 718 637 99,8 % 81 363 Irtain omaisuus 1 016 000 1 016 000 666 719 65,6 % 349 281 Tekniset laitteistot (7) 4 034 000 4 034 000 3 836 894 95,1 % 197 106 Kuljetus 854 000 854 000 840 810 98,5 % 13 190 Valtuuskuntien matkakulut 17 802 000 18 721 875 16 609 174 88,7 % 2 112 701 Tulkkauskulut 82 739 000 65 724 125 57 587 693 87,6 % 8 136 432 Kokoukset ja konferenssit 6 483 000 4 388 000 3 567 894 81,3 % 820 106 Tiedotus 8 251 000 7 751 000 6 480 322 83,6 % 1 270 678 Sekalaiset menot 2 505 000 2 505 000 1 077 940 43,0 % 1 427 060 Varaus 2 000 000 2 000 000 0 0,0 % 2 000 000 Yhteensä (hankintoja lukuun ottamatta) 544 054 000 534 049 000 508 279 126 95,2 % 25 769 874 Kiinteän omaisuuden hankinta 1 000 000 11 005 000 11 005 000 100,0 % 0 Kaikki yhteensä 545 054 000 545 054 000 519 284 126 95,3 % 25 769 874

Talousarvion toteuttamisaste vuonna 2016 on 95,3 prosenttia. Lopullisen talousarvion ja toteutumisen välinen ero voidaan selittää seuraavasti:

— Henkilöstötaulukon määrärahojen ennakoitua vähäisempi käyttö oli kokonaisuudessaan 4,7 miljoonaa euroa. Tämä vajaakäyttö liittyy lähinnä siihen, että alustavia määrärahoja ei ollut tarpeen ottaa käyttöön (2,7 miljoonaa euroa). Muita vajaakäyttöä selittäviä tekijöitä ovat erilaisten lakisääteisten etuuksien vähäisempi tarve (1 miljoona euroa), peruspalkkojen vähäisemmät tarpeet (0,7 miljoonaa euroa) ja vähäisemmät ylityömenot (0,3 miljoonaa euroa).

— Muiden henkilöstömenojen luokassa 50 prosenttia määrärahojen vajaakäytöstä (1,1 miljoonaa euroa 2,2 miljoonasta eurosta) johtuu sopimussuhteisille toimihenkilöille, kansallisille asiantuntijoille ja muista ulkopuolisista palveluista suoritettujen maksujen vähenemisestä. Alhaisempien virkamatkakulujen johdosta säästöä kertyi 0,5 miljoonaa euroa. Eurooppa-neuvoston puheenjohtajan osalta 0,3 miljoonan euron säästö johtuu matka- ja kulukorvausmäärärahojen ennakoitua vähäisemmästä käytöstä. Loput 0,3 miljoonaa euroa liittyvät pääasiassa vähäisiin säästöihin lastenhoitopalveluissa sekä terveydenhuolto- ja sosiaalipalveluissa.

— Kiinteistömenojen yleinen toteutumisaste johti 2,4 miljoonan euron säästöihin. Tästä määrästä 2,1 miljoonaa euroa johtui kiinteistöjen ylläpito- ja siivouskustannusten sekä veden, kaasun ja sähkön kulutukseen liittyvien kustannusten vähenemisestä Europa-rakennuksen luovutuksen viivästyttyä. Jäljellä olevat 0,3 miljoonaa euroa kertyivät säästöistä, joita saatiin aikaan tietyistä kunnostus-, asennus- ja turvallisuuteen liittyvistä töistä.

— Tietotekniikan alalla talousarvion toteuttamisaste oli liki 100 prosenttia. Määrärahojen 0,1 miljoonan euron vajaakäyttö johtui pääasiassa ulkopuolisen avun vähentyneestä tarpeesta.

— Kalusteisiin liittyvä 0,3 miljoonan euron vajaakäyttö liittyy etupäässä uuden varaston kalustekustannusten uudelleenarviointiin ja vierailukeskuksen kalustehankintojen lykkäämiseen vuoteen 2017 Europa-rakennuksen luovutuksen viivästyttyä.

— Teknisiin laitteisiin liittyvä 0,2 miljoonan euron säästö johtuu pääasiassa turvallisuuslaitteistojen vähäisemmästä tarpeesta.

— Kuljetuksissa talousarvion toteuttamisaste oli liki 100 prosenttia.

— Valtuuskuntien matkakuluissa säästettiin 2,1 miljoonaa euroa. Valtuuskuntien matkakuluihin käytettävissä oleva määrä oli siirtojen jälkeen 27,3 miljoonaa euroa. Alkuperäinen talousarvio oli 17,8 miljoonaa euroa, johon siirrettiin 11,3 miljoonaa osasta tulkkaukseen varatuista määrärahoista säästyneistä varoista. Toisaalta vuoden kuluessa siirrettiin 1,8 miljoonaa euroa tiettyjen kielten lisätulkkauksen rahoittamista varten. Lisäksi 7,5 miljoonaa euroa siirrettiin Luxemburgissa olevan Kirchbergin konferenssikeskuksen hallintaan liittyvän ennakkomaksun rahoittamiseen. Koska jäsenvaltioiden oli maksettava takaisin aiemmilta vuosilta käyttämättä jääneet määrät, vuoden 2016 talousarviossa osoitettiin ainoastaan 16,6 miljoonaa euroa myöhempiin maksuihin.

— Säästöt tulkkausmäärärahoissa ovat 8 miljoonaa euroa. On huomattava, että tämä määrärahojen vajaakäyttö on lopullinen tulos sen jälkeen, kun tulkkausmäärärahoista siirrettiin 11,3 miljoonaa euroa valtuuskuntien matkakulujen määrärahoihin (8) ja 10 miljoonaa euroa kattamaan Europa-rakennuksen ennakkomaksut. Lopputulos sisältää myös 1,8 miljoonaa euroa, jotka siirrettiin takaisin joistakin matkakuluja koskevista määrärahapuitteista tiettyjen kielten lisätulkkauksen kattamiseksi.

— Kokousten ja konferenssien järjestämiseen varattujen määrärahojen vajaakäytöstä kertyneestä 0,8 miljoonan euron kokonaismäärästä 0,4 miljoonaa euroa johtui vuoden 2016 alemmista catering-sopimushinnoista ja siitä, että vuonna 2016 järjestettiin talousarviossa suunniteltua vähemmän kokouksia. Erityismatkakulujen vähentynyt tarve on mahdollistanut 0,2 miljoonan euron lisäsäästöt. Lopuksi todettakoon, että ulkopuolisten konferenssi- ja kokoustilojen vähäisemmän vuokraustarpeen ja pienempien akkreditointikulujen ansiosta säästyi 0,2 miljoonaa euroa.

— Tiedotukseen osoitettujen määrärahojen käyttöaste oli 83,6 prosenttia, mikä johtaa 1,3 miljoonan euron säästöön. Tästä määrästä 0,5 miljoonaa euroa johtuu siitä, että virallisessa lehdessä julkaistiin vuonna 2016 vähemmän yhteispäätöksiä ja muita säädöksiä, ja 0,3 miljoonan euron säästö johtuu vierailukeskuksen avaamisen viivästymisestä. Korkean tason tapahtumien ennakoitua vähäisempi määrä johti 0,3 miljoonaan euron säästöihin järjestäjän vastuulla olevan lähetystoiminnan alalla. Jäljelle jäävä 0,2 miljoonan euron määrä on pääosin peräisin julkaisujen, mediaseurannan ja verkkotoiminnan vähentyneestä tarpeesta.

— Sekalaisissa menoissa käyttämättä jääneet 1,4 miljoonaa euroa selittyvät lähinnä sillä, että neuvostolle tiedoksi annettuja polkumyyntitapauksia ja niihin liittyviä juridisia kuluja oli odotettua vähemmän (0,7 miljoonaa euroa); muutto Europa-rakennukseen viivästyi (0,3 miljoonaa euroa); virka-asuja tarvittiin vähemmän (0,2 miljoonaa euroa), ja toimistotarvikkeiden, paperin, tutkimusten ja postikulujen tarve väheni (0,2 miljoonaa euroa).

3.4 Edelliseltä vuodelta siirretyt määrärahat

3.4.1 Vuodelta 2015 vuodelle 2016 automaattisesti siirretyt määrärahat

Kuten taulukosta 9 ilmenee, vuodelta 2015 siirrettiin 45,5 miljoonaa euroa vuodelle 2016.

Taulukko 9

Vuodelta 2015 vuodelle 2016 siirrettyjen määrärahojen käyttö, (menoluokittain)

(euroina) Menoluokka Vuodelta 2015 siirretyt määrärahat Maksut vuonna 2016 Toteutumisaste Peruuntuneet määrärahat 1 2 3=2/1 4=1-2 Henkilöstötaulukko 400 792 322 693 80,5 % 78 099 Muut henkilöstömenot 2 419 483 1 894 752 78,3 % 524 731 Kiinteistöt 10 156 193 8 027 494 79,0 % 2 128 699 Tietojenkäsittely 16 755 734 16 046 099 95,8 % 709 635 Irtain omaisuus 411 957 400 857 97,3 % 11 100 Tekniset laitteistot 893 975 816 452 91,3 % 77 523 Kuljetus 377 616 255 158 67,6 % 122 458 Valtuuskuntien matkakulut 359 415 0 0,0 % 359 415 Tulkkauskulut 6 567 275 2 331 420 35,5 % 4 235 854 Kokoukset ja konferenssit 818 658 614 360 75,0 % 204 298 Tiedotus 1 696 343 1 491 684 87,9 % 204 659 Sekalaiset menot 4 676 774 4 571 426 97,7 % 105 348 Varaus 0 0 Yhteensä 45 534 215 36 772 396 80,8 % 8 761 819

Vuodelta 2015 siirrettyjen määrärahojen käyttöaste oli 80,8 prosenttia. Kyseisen käyttöasteen tärkeimmät syyt ovat seuraavat:

— Pääsihteeristön edellisen vuoden aikana tilaamat urakat, tavarat tai palvelut jäivät osittain tai kokonaan toimittamatta.

— Urakoista, palveluista tai toimitetuista tavaroista ei saatu laskua. On huomattava, että tästä koituu väistämättä talousarviorasitetta tulevana varainhoitovuonna, koska näitä liiketoimia koskevat uudet sitoumukset on esitettävä vuonna 2017.

3.4.2 Vuodelta 2016 vuodelle 2017 siirretyt määrärahat

Vuodelta 2016 vuodelle 2017 siirretyt määrärahat olivat yhteensä 62,7 miljoonaa euroa.

Taulukko 10

Vuodelta 2016 vuodelle 2017 siirretyt määrärahat (menoluokittain)

(euroina) Menoluokka Talousarvio 2016 (alkuperäinen) Talousarvio 2016 (lopullinen (9)) Maksusitoumukset Varainhoitovuodelle 2017 siirretyt määrärahat Siirtoaste 1 2 3 4 5=4/3 Henkilöstötaulukko 299 452 000 299 452 000 294 763 749 425 000 0,1 % Muut henkilöstömenot 23 850 000 24 190 000 21 892 936 1 769 152 8,1 % Kiinteistöt 54 768 000 64 613 000 62 236 358 12 907 800 20,7 % Tietojenkäsittely 40 300 000 38 800 000 38 718 637 20 127 797 52,0 % Irtain omaisuus 1 016 000 1 016 000 666 719 577 836 86,7 % Tekniset laitteistot (10) 4 034 000 4 034 000 3 836 894 2 652 474 69,1 % Kuljetus 854 000 854 000 840 810 295 754 35,2 % Valtuuskuntien matkakulut 17 802 000 18 721 875 16 609 174 0 0,0 % Tulkkauskulut 82 739 000 65 724 125 57 587 693 10 024 525 17,4 % Kokoukset ja konferenssit 6 483 000 4 388 000 3 567 894 536 958 15,0 % Tiedotus 8 251 000 7 751 000 6 480 322 1 995 546 30,8 % Sekalaiset menot 2 505 000 2 505 000 1 077 940 360 915 33,5 % Varaus 2 000 000 2 000 000 0 0 — Yhteensä (hankintoja lukuun ottamatta) 544 054 000 534 049 000 508 279 126 51 673 757 10,2 % Kiinteän omaisuuden hankinta 1 000 000 11 005 000 11 005 000 11 001 199 100,0 % Kaikki yhteensä 545 054 000 545 054 000 519 284 126 62 674 956 12,1 %

Vuodelta 2016 vuodelle 2017 siirretyt määrät koskevat pääasiassa seuraavia luokkia:

— Tietojenkäsittely 20,1 miljoonaa euroa, joista 9,9 miljoonaa euroa liittyy ulkopuoliseen apuun, 8,5 miljoonaa euroa laitteistoihin ja ohjelmistoihin, 1,1 miljoonaa euroa televiestintään ja 0,5 miljoonaa euroa tietotekniikan huoltoon ja ylläpitoon.

— Kiinteistöt 12,9 miljoonaa euroa, josta erilaiset kunnostustyöt kattavat 6 miljoonaa euroa, siivous ja kunnossapito 3,3 miljoonaa euroa, turvallisuus ja ennaltaehkäisy 1,8 miljoonaa euroa, sähkö, vesi, kaasu ja lämmitys yhteensä 1,3 miljoonaa euroa ja muut kiinteistöihin liittyvät kulut, kuten rakennuksia koskevat tutkimukset ja tarkastukset, 0,5 miljoonaa euroa.

— Kiinteän omaisuuden hankinta 11 miljoonaa euroa kattaa ennakkomaksun Europa-rakennuksesta.

— 10,2 miljoonaa euroa kattavat marras- ja joulukuussa 2016 toteutuneet tulkkaukset, joista saadaan lopullinen lasku vuonna 2017.

— Tekniset laitteistot 2,7 miljoonaa euroa, joista 1,3 miljoonaa euroa koskee konferenssilaitteiston hankintaa ja ylläpitoa, 0,9 miljoonaa euroa lehdistöpalvelun audiovisuaalisen laitteiston hankintaa, 0,2 miljoonaa euroa ravintola- ja ruokalalaitteiston hankintaa ja ylläpitoa, 0,2 miljoonaa euroa turvallisuuslaitteita ja 0,2 miljoonaa euroa muita laitteita.

— Tiedotusmenot 2 miljoonaa euroa, josta 1,4 miljoonaa euroa koskee tiedottamista ja julkisia tapahtumia sekä neuvoston julkaisuja ja 0,6 miljoonaa euroa asiakirjakokoelma- ja kirjastomenoja.

— Muut henkilöstömenot 2 miljoonaa euroa liittyvät erityisesti koulutukseen (0,7 miljoonaa euroa), terveydenhoitoon ja päiväkoteihin (0,4 miljoonaa euroa), ulkopuoliseen apuun (0,3 miljoonaa euroa) ja virkamatkoihin (0,2 miljoonaa euroa).

— Europa-rakennuksen laitteisiin liittyvä kalusto 0,6 miljoonaa euroa.

— Kokous- ja konferenssikulut 0,5 miljoonaa euroa liittyvät pääosin vielä saapumattomiin laskuihin Eurooppa-neuvoston kokouksista ja neuvoston istunnoista vuonna 2016.

3.4.3 Vuodelta 2015 vuodelle 2016 päätöksellä siirretyt määrärahat

Kuten taulukosta 11 käy ilmi, 1,8 miljoonaa euroa siirrettiin päätöksellä vuodelta 2015 vuodelle 2016 varainhoitoasetuksen 13 artiklan 4 kohdan ja soveltamissääntöjen 4 artiklan mukaisesti.

Taulukko 11

Vuodelta 2015 vuodelle 2016 päätöksellä siirretyt määrärahat (menoluokittain)

(euroina) Menoluokka Vuodelta 2015 päätöksellä siirretyt määrärahat Maksusitoumukset vuonna 2016 Toteutumisaste Peruuntuneet määrärahat Maksut vuonna 2016 Siirretty maksettavaksi vuodelle 2017 1 2 3=2/1 4=1-2 2 2 Irtain omaisuus 1 431 000 1 427 979 99,8 % 3 021 1 272 489 155 490 Tekniset laitteistot 390 000 388 998 99,7 % 1 002 331 953 57 045 Yhteensä 1 821 000 1 816 977 99,8 % 4 023 1 604 442 212 535

Määrä liittyy Europa-rakennuksen investointimenoihin (kalusteet ja tekninen laitteisto), jotka oli alun perin budjetoitu vuodelle 2015. Europa-rakennuksen luovutuksen viivästyttyä tilauksia ei voitu allekirjoittaa vuonna 2015.

Päätöksellä siirrettyjen määrärahojen käyttöaste oli 99,8 prosenttia. Sidotusta määrästä 1,6 miljoonaa euroa maksettiin vuonna 2016 ja loput siirrettiin maksettavaksi vuodelle 2017.

3.5 Käyttötarkoitukseensa sidotut tulot

3.5.1 Ennen vuotta 2016 kertyneet käyttötarkoitukseensa sidotut tulot

Ennen vuotta 2016 kertyneitä käyttötarkoitukseensa sidottuja tuloja oli yhteensä 19,5 miljoonaa euroa.

Taulukko 12

Ennen vuotta 2016 kertyneiden käyttötarkoitukseensa sidottujen tulojen toteuttaminen (menoluokittain)

(euroina) Menoluokka Käyttötarkoitukseensa sidotut tulot ennen vuotta 2016 Maksut vuonna 2016 Toteutumisaste Peruuntuneet käyttötarkoitukseensa sidotut tulot 1 2 3=2/1 4=1-2 Henkilöstötaulukko 1 196 688 1 195 452 99,9 % 1 236 Muut henkilöstömenot 1 435 464 1 410 321 98,2 % 25 143 Kiinteistöt 626 739 605 163 96,6 % 21 576 Tietojenkäsittely 470 891 460 380 97,8 % 10 511 Irtain omaisuus 1 488 1 475 0,0 % 14 Tekniset laitteistot 45 000 44 996 100,0 % 4 Kuljetus 38 319 33 183 86,6 % 5 136 Valtuuskuntien matkakulut 9 707 699 9 707 698 100,0 % 1 Tulkkauskulut 5 565 872 5 565 872 100,0 % 0 Kokoukset ja konferenssit 147 877 147 057 99,4 % 820 Tiedotus 150 002 150 002 100,0 % 0 Sekalaiset menot 180 265 153 527 85,2 % 26 739 EN/N yhteensä 19 566 304 19 475 126 99,5 % 91 179 EUH:n kanssa tehdyt palvelutasosopimukset 41 083 41 083 100,0 % 0 Kaikki yhteensä 19 607 387 19 516 209 99,5 % 91 179

Pääsihteeristön toimintaan liittyvät käyttötarkoitukseensa sidotut tulot olivat yhteensä 19,6 miljoonaa euroa, joista maksettiin 19,5 miljoonaa euroa. Loput 0,1 miljoonaa euroa peruuntuivat varainhoitoasetuksen 14 artiklan mukaisesti.

Toinen osa ennen vuotta 2016 kertyneistä käyttötarkoitukseensa sidotuista tuloista (0,05 miljoonaa euroa) liittyy EUH:n neuvostolle vuonna 2015 siirtämiin määriin, joilla katetaan sellaisia palveluja koskevat menot, jotka määritellään näiden toimielinten välisissä erilaisissa palvelutasosopimuksissa ja jotka pääsihteeristö suorittaa. Edellä mainittu määrä (0,05 miljoonaa euroa) maksettiin vuonna 2015.

3.5.2 Vuonna 2016 kertyneet käyttötarkoitukseensa sidotut tulot

Vuonna 2016 kertyneitä käyttötarkoitukseensa sidottuja tuloja oli yhteensä 24,3 miljoonaa euroa. Tästä summasta 229 000 euroa vastaa EUH:n neuvostolle siirtämiä määriä.

Taulukko 13

Vuonna 2016 kertyneiden käyttötarkoitukseensa sidottujen tulojen toteuttaminen (menoluokittain)

(euroina) Menoluokka Käyttötarkoitukseensa sidotut tulot vuonna 2016 Maksusitoumukset vuonna 2016 Maksut vuonna 2016 Käytettävissä olevat käyttötarkoitukseensa sidotut tulot 1 2 3 4=1-3 Henkilöstötaulukko 1 623 169 401 218 310 221 1 312 947 Muut henkilöstömenot 1 398 119 203 334 122 711 1 275 407 Kiinteistöt 1 626 348 174 240 107 167 1 519 181 Tietojenkäsittely 1 683 750 45 000 45 000 1 638 750 Irtain omaisuus 4 635 0 0 4 635 Tekniset laitteistot 238 527 97 820 79 170 159 357 Kuljetus 17 754 3 425 0 17 754 Valtuuskuntien matkakulut 11 544 777 0 0 11 544 777 Tulkkauskulut 4 938 885 0 0 4 938 885 Kokoukset ja konferenssit 179 166 90 646 71 282 107 883 Tiedotus 200 648 72 451 53 268 147 379 Sekalaiset menot 630 895 0 0 630 895 EN/N yhteensä 24 086 671 1 088 133 788 821 23 297 851 EUH:n kanssa tehdyt palvelutasosopimukset 304 230 219 036 154 046 150 184 Kaikki yhteensä 24 390 901 1 307 169 942 867 23 448 035

Vuoden 2016 käyttötarkoitukseensa sidotuista tuloista oli pääsihteeristön toimintaan liittyviä tuloja 24,3 miljoonaa euroa. Tästä määrästä 0,9 miljoonaa euroa käytettiin varainhoitovuoden aikana ja 23,4 miljoonaa euroa siirrettiin vuodelle 2017 varainhoitoasetuksen 14 artiklan mukaisesti.

Noin 48 prosenttia käyttötarkoitukseensa sidotuista tuloista liittyy valtuuskuntien matkakuluihin (11,5 miljoonaa euroa). Tulkkausta koskeva 4,9 miljoonan euron määrä tulee tiettyjä kieliä koskevista lisämaksuista kyseisten kielten lisätulkkauksen kattamiseksi. Loppumäärä liittyy pääasiassa neuvoston erilaisiin hallinnollisiin toimiin liittyvien määrien takaisinmaksuun.

(1) Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

(2) Lopullinen talousarvio oli 563 miljoonaa euroa sen jälkeen kun joulukuussa 2009 oli vähennetty 40 miljoonaa euroa Euroopan talouden elvytyssuunnitelmaa varten.

(3) EMAS: Euroopan parlamentin ja neuvoston asetuksen (EY) N:o 1221/2009 (EUVL L 342, 22.12.2009, s. 1) mukainen ympäristöasioiden hallinta- ja auditointijärjestelmä. Kyseessä on vapaaehtoinen järjestelmä organisaatioille, jotka haluavat arvioida, hallinnoida ja parantaa ympäristönsuojelunsa tasoa.

(4) Euroopan parlamentin ja neuvoston direktiivi 2011/7/EU, annettu 16 päivänä helmikuuta 2011, kaupallisissa toimissa tapahtuvien maksuviivästysten torjumisesta (EUVL L 48, 23.2.2011, s. 1).

(5) Nettomäärä > 300 000 euroa.

(6) Sisältää sisäiset määrärahasiirrot

(7) Sisältää päätökseen perustuvan määrärahojen siirron 350 000 euroa (maksusitoumukset).

(8) Pääsihteeristö siirtää päätöksen 111/07 mukaisesti 66 prosenttia käyttämättömistä tulkkausmäärärahoista valtuuskuntien matkakulujen rahoittamiseen käytettäväksi saman varainhoitovuoden aikana. Vuonna 2016 tällaisia määrärahoja oli 11,3 miljoonaa euroa.

(9) Sisältää sisäiset määrärahasiirrot

(10) Sisältää päätökseen perustuvan määrärahojen siirron 350 000 euroa (vuodelle 2017 siirretyt maksusitoumukset ja määrärahat).